วางมาตรการคุมเข้มป้องกันการแพร่ระบาดโควิด-19 สายพันธุ์โอมิครอน ในสถานประกอบการและแคมป์คนงาน
นายนิยม สองแก้ว  อธิบดีกรมสวัสดิการและคุ้มครองแรงงาน กล่าวว่า วันหยุดยาวในช่วงเทศกาลปีใหม่ ลูกจ้างส่วนใหญ่เดินทางกลับภูมิลำเนาและเมื่อกลับมาทำงานอาจทำให้เกิดการแพร่ระบาดของโรคโควิด-19 สายพันธุ์โอมิครอน ประกอบกับกระทรวงสาธารณสุขได้ประเมินมีผู้ติดเชื้อเพิ่มสูงขึ้น นายสุชาติ ชมกลิ่น รัฐมนตรีว่าการกระทรวงแรงงาน  ประเมินสถานการณ์พร้อมวางมาตรการป้องกันเพื่อไม่ให้เกิดการแพร่ระบาดเหมือนในสายพันธุ์เดลต้า ที่มีการติดเชื้อเป็นกลุ่มก้อน หรือคลัสเตอร์ในที่พักอาศัยของคนงานก่อสร้าง สั่งการให้กรมสวัสดิการและคุ้มครองแรงงาน ส่งหนังสือถึงผู้ว่าราชการจังหวัดทุกจังหวัด มอบหมายให้สวัสดิการและคุ้มครองแรงงานจังหวัด ลงพื้นที่ตรวจสอบและประชาสัมพันธ์ให้สถานประกอบกิจการ โดยเฉพาะแคมป์ก่อสร้างปฏิบัติตามมาตรการด้านสาธารณสุข  ให้เจ้าหน้าที่รักษาความปลอดภัยคุมเข้มแนวทางการปฏิบัติในสถานประกอบการ พร้อมกำหนดแนวทางป้องกันการแพร่ระบาดในสถานประกอบกิจการกลุ่มเสี่ยง  โดยเฉพาะกิจการก่อสร้างขนาดใหญ่  ได้จัดทำประกาศเรื่องมาตรการเฝ้าระวังป้องกัน ด้วยการขอความร่วมมือสถานประกอบกิจการ นายจ้างและลูกจ้าง ปฏิบัติตามมาตรการด้านสาธารณสุขอย่างเคร่งครัด   ฮธิบดีกรมสวัสดิการและคุ้มครองแรงงาน  ยอมรับมีความเป็นห่วงเรื่องที่พักอาศัยของแรงงาน อาจมีการติดเชื้อเป็นกลุ่มก้อน จึงมีประกาศเรื่องจัดสวัสดิการสำหรับสถานประกอบกิจการที่จัดที่พักอาศัยให้กับลูกจ้างในการป้องกันความเสี่ยงจากการติดเชื้อโควิด -19  มีเป้าหมายสำคัญต้องการให้การพักอาศัยของลูกจ้างถููกสุขลักษณะและเหมาะสมกับสถานการณ์ปัจจุบัน  ส่วนกรณีเกิดการแพร่ระบาดในสถานประกอบการและแคมป์ก่อสร้าง จะต้องแยกกักตัวในสถานที่ทำงาน (Company Isolation) หรือไม่นั้น คงต้องประเมินสถานการณ์ และพิจารณาดำเนินการในแต่ละพื้นที่ที่มีการแพร่ระบาด หากสถานประกอบกิจการ นายจ้าง และลูกจ้าง หากมีข้อสงสัยติดต่อสอบถามได้ที่  สามารถสอบถามข้อมูลได้ที่สำนักงานสวัสดิการและคุ้มครองแรงงานจังหวัด  สำนักงานสวัสดิการและคุ้มครองแรงงาน กรุงเทพมหานครทุกพื้นที่ รวมทั้งสายด่วน 1546